ปตท.สผ.บวกสู้ยังไม่ถูกอินโดฯเรียกค่าเสียหาย
เผย ปตท.สผ.บวกสู้ยังไม่ถูกอินโดฯเรียกค่าเสียหาย
23 ก.ค. 2553

เผย ปตท.สผ.บวกสู้ยังไม่ถูกอินโดฯเรียกค่าเสียหาย
เช้าวันนี้  นักลงทุนกลับมาให้ความสนใจเข้าซื้อหุ้นบริษัทปตท.สำรวจและผลิตปิโตรเลียม(ปตท.สผ.) ส่งผลให้ราคาขึ้นมา 1 บาท ซื้อขายบริเวณ 142 บาท  หลังบริษัท ชี้แจงว่ายังไม่ได้รับ การเรียกร้องค่าชดเชยความเสียหายและยังไม่ได้รับหลักฐานใดๆที่เกี่ยวข้องกับความเสียหายอันเนื่องมาจากเหตุการณ์น้ำมันและก๊าซธรรมชาติรั่วไหล ในแหล่งมอนทารา โครงการพีทีทีอีพีออสตราเลเชีย ในทะเลติมอร์ เมื่อปี 2552 จากทางอินโดนีเซีย
ด้านนักวิเคราะห์บริษัทหลักทรัพย์ธนชาตยังคงคำแนะนำ"ซื้อ" และให้ราคาเป้าหมาย 165 บาท  เพราะมองว่าประธานาธิบดีอินโดนีเซีย ยังไม่ได้กล่าวถึงจำนวนค่าชดเชยที่ต้องการ ปตท.สผ. ยังคงเชื่อว่าน้ำมันที่รั่วไหลไม่ส่งผลกระทบต่อสิ่งแวดล้อมอย่างรุนแรง  แม้ว่าเรื่องนี้เป้นข่าวลบ  แต่เร็วเกินไปที่จะประเมินผลกระทบ  เนื่องจากยังมีรายละเอียดที่ไม่ชัดเจน และการฟ้องร้องน่าจะต้องใช้เวลา และหลักฐานเพิ่มเติม
ขณะที่รายงานการสอบสวนของออสเตรเลียยังคงรอความเห็นจาก นายมาร์ติน เฟอร์กูสัน รัฐมนตรีกระทรวงทรัพยากรธรรมชาติ และพลังงาน